Stāsts par Vendelu Beikeru
"Stāsts par Vendelu Beikeru" (angļu: The Wendell Baker Story) ir 2005. gada ASV kinokomēdija, kuras režisori ir Endrū Vilsons un Lūks Vilsons; Lūks ir arī filmas scenārija autors un viens no galveno lomu atveidotājiem. Citas lomas atveido Ouens Vilsons, Eva Mendesa, Edijs Grifins, Kriss Kristofersons un Harijs Dīns Stentons. Filmas pirmizrāde notika 2005. gada 11. martā. Vendels Beikers ir labsirdīgs bijušais krāpnieks, kurš nu strādā pansionātā. Trīs vecāki pansionāta iemītnieki palīdz Vendelam atgūt draudzeni, kamēr pats Vendels palīdz viņiem cīņā pret korupciju pansionātā.